Mislim da je bilo 4 h ujutro kad sam primila poziv.
Dogodila se nesreća na čamcu
i većina djece bila su u bolnici u Beaufortu,
ali nisu mogli naći Mallory.
Netko je nazvao. Bila je to Malloryna mama. Vrištala je.
Poziv koji sam primio tog jutra bio je...
Ne bih taj poziv poželio ni jednom roditelju.
Uvjeravao sam se:
„To se ne događa.
Nije istina. To se ne događa.”
Usredotočio sam se na to da nekako odem u Beaufort.
Nisam mogao razmišljati.
Još nismo znali kamo idemo.
Samo smo išli u Beaufort.
Nisam htjela ići u bolnicu jer Mallory nije bila ondje.
Stali smo i upitali se: „Kamo bismo trebali ići?”
Napokon smo saznali da se nesreća dogodila na Archers Creeku.
Kad smo onamo došli, policajci su bili posvuda.
Anthony nije htio ići u bolnicu.
Nešto mu se dogodilo s ramenom,
ali nije htio otići odande
zato što nije htio otići bez Mallory.
Molio sam se i zazivao Boga.
Pitao sam se zašto je to morala biti moja djevojčica.
Što reći nekome kad vam priđe u takvoj situaciji?
On je naše dijete,
a ona je nestala.
Bio je uništen i osjećao se krivim.
Bili smo na istom mjestu.
Kako sam ja izronio, a ona nije?
UBOJSTVA MURDAUGHOVIH: JUŽNJAČKI SKANDAL
Doveli su ronilačku ekipu.
Zaronili su i pokušali je pronaći,
ali struja je bila prejaka.
Struja ju je vjerojatno odnijela dalje.
Hoćete li pozvati helikopter?
Previše je maglovito.
Sjedila sam ondje i čekala.
Miley nas je nazvala. Vožnja je bila užasna.
Nismo znali što reći i što misliti.
Mogli smo se samo moliti.
To je sve što smo mogli. Molili smo se.
Paul, Connor i ja bili smo sami u bolnici.
Connor je jedva govorio jer mu je čeljust bila otečena
i imao je posjekotinu.
Paničarila sam zbog Mallory.
Pitala sam ima li novosti.
„Znate li nešto? Jesu li je našli?”
Pokušala sam biti optimistična.
Tek mi je u bolnici postalo jasno što se dogodilo.
Sestre su stalno dolazile i postavljale razna pitanja.
Samo sam razmišljala o tome
jesu li već našli Mallory.
Htjela sam vidjeti mamu.
Kad sam došla, odmah su me odveli u sobu.
Trebali su joj zašiti prste jer joj se koža na njima ogulila.
Medicinski tehničar bio je ondje.
Mijenjao joj je infuziju i rekao:
„Ne bih vam ovo trebao reći, ali Paul je užasan pijanac
i morate se čim prije maknuti od njega.”
A onda, kad su je odveli na rendgen,
došla je medicinska sestra i rekla mi:
„Kažem ti ovo kao medicinska sestra i kao mama. Maknite je od njega.”
Deset minuta nakon dolaska u bolnicu
ispitao me policajac Pritchard.
Rekao je: „Moram uzeti tvoju izjavu.”
Tad sam shvatila
da počinje istraga.
Ubrzo se pojavio Alex Murdaugh,
kao i Randolph, Paulov djed.
Ti su ljudi jako ugledni u okrugu Hampton.
Mislim da bi lagali i varali samo kako bi sve zataškali.
Paul je bio strahovito pijan.
Bili smo iza ugla i čula sam g. Randolpha i Alexa.
Randolph Murdaugh je rekao: „Ne možete ga sad ispitivati.
Pijan je kao smuk.”
Connor me nazvao i rekao:
„Tata, doživjeli smo nesreću i Mallory je nestala.”
Mobitel mi je opet zazvonio. Bio je to Alex Murdaugh.
Rekao je Christine i meni da je Connor upravljao čamcem.
Brinuo se da se ne dogode dvije tragedije umjesto jedne.
Nastavio je govoriti da se ne uzrujavamo.
Rekao je: „Ne brinite se. Pobrinut ćemo se za Connora.”
Kad su me odveli iz sobe kako bi mi napravili CT čeljusti,
Alex mi je šapnuo na uho:
„Samo šuti. Uz tebe sam. Nemoj ništa reći.”
Zapravo je dao naslutiti da sam ja upravljao čamcem.
Kad smo stigli u bolnicu,
pokušala sam doći do sina,
a on nas je zaustavio na putu.
Randolph i Alex bili su ondje i razgovarali s policijom.
Ušli su u Connorovu sobu i on je rekao:
„Rečeno je da si ti upravljao čamcem.”
Dok su mi operirali dlan,
Randolph je ušao i počeo zuriti u mene.
Netko je pokucao.
Alex Murdaugh pokucao je na staklena vrata i rekao:
„Moram ući. Ja sam njezin odvjetnik.”
Prije nego što sam stigla, Alex je rekao
da je on njezin odvjetnik i vršitelj dužnosti skrbnika.
Pogledala sam glavnu sestru i rekla:
„Molim vas, maknite ga iz sobe.”
G. Randolph mi je prišao. Pitala sam ga:
„Ima li novosti o tome gdje je Mallory?
Jesu li nešto našli?”
Rekao je: „O kome govoriš?”
Rekla sam: „Mallory Beach, g. Randolphe.”
Rekao je: „Prilično sam siguran da svi znamo kako će to završiti.”
Nisam mogla vjerovati da je to rekao.
Nitko nije vidio Mallory Beach
otkad je čamac s njom i petero prijatelja
udario u stup na Archers Creeku u 2 h u nedjelju ujutro.
Spasioci iz Beauforta i Parris Islanda
pretražuju cijelo područje.
Uključio sam računalo
i prvo što sam vidio bila je vijest
da je djevojka iz okruga Hampton nestala.
Kad sam saznao da je Murdaugh upleten,
pomislio sam: „Kvragu.”
Čuo sam za to sutradan ujutro u crkvi.
Mallory je bila moja učenica.
Okolnosti su se brzo pročule.
Svi su bili uznemireni zato što je Paul vozio jako pijan.
Većina je čula da je upitno tko je upravljao čamcem.
Kad sam izašla iz bolnice, otišla sam na most.
Okupile su se spasilačke ekipe.
Srce bi mi zastalo kad bi ronioci izronili
i slomilo se svaki put kad bi rekli da nisu ništa našli
i da moraju tražiti drugdje.
Našla sam se s Anthonyjem i s njegovim roditeljima,
ali i dalje je odbijao otići odande.
Bilo mi je sve teže otići.
Ostao je ondje cijeli dan.
Nije htio otići odande.
Anthony je svaki dan odlazio do obale.
Razgovarao je s njom i molio se...
Tog dana čula sam kako kaže prijatelju:
„Ne znam što će se dogoditi,
ali da sad izađe iz vode,
odmah bih je oženio.
Odveo bih je i odmah je oženio.”
Kad smo došli na most, ugledala sam njezine roditelje.
Tad mi se sve vratilo.
Sve se čini još stvarnijim kad se morate suočiti s time.
Miley joj je bila najbolja prijateljica od vrtića.
Mogao sam je samo zagrliti i plakati.
Nikad neću zaboraviti kako je Miley plakala za Mallory.
Miley i Mallory odrasle su zajedno i bile su jako povezane.
Zvučala je kao da moli Boga da joj pomogne.
Jedan je policajac stajao
i zaklanjao mjesto na kojem su bili čamac i ronioci.
Tad sam rekla:
„Samo želim otići dolje i pogledati mjesto nesreće.”
Htjela sam vidjeti čamac i mjesto gdje se to dogodilo.
Rekao mi je da ne mogu
jer je dobio stroge naredbe da nitko ne smije proći.
Nije prošlo dugo
i vidjela sam Randolpha i Maggie Murdaugh
kako odlaze na mjesto događaja.
Zašto su njima dopustili da odu onamo?
Uostalom, tražili su moju kćer.
Tad sam shvatila da Murdaughove
više zanima kako to zataškati
nego kako pronaći Mallory.
To me nije iznenadilo.
Anthony je htio biti blizu mjesta nesreće.
Nisu ni njega pustili.
Alexov brat John Marvin izvukao je čamac odande.
Tad to nismo znali, ali...
Nisu smjeli. Bilo je to mjesto zločina.
Nakon tri dana potrage nema ni traga tinejdžerici iz čamca.
Ministarstvo prirodnih resursa poslalo je 12 patrolnih čamaca,
ronilačke ekipe, čak i helikoptere.
Naravno, vremenski okvir je presudan
kad je riječ o spašavanju.
Ako netko završi u vodi u ovo doba godine,
naravno da ga želimo čim prije pronaći i...
Zamjenici šerifa okruga Beaver kažu da su dvojica mogla voziti:
Paul Murdaugh ili Connor Cook.
Alexov cilj bio je optužiti moga sina, a ne svoga.
Bilo je to šokantno i teško shvatljivo.
Odrasli smo s Murdaughovima.
John Marvin i ja bili smo dobri prijatelji, kao i Marty i Alex.
Zajedno smo se bavili sportom.
Kad smo završili srednju školu, Alex i ja krenuli smo različitim putem.
Udaljili smo se.
Tri noći nakon nesreće Alex me nazvao.
Rekao je: „Marty, moramo razgovarati.”
Kad sam došao, bio je mrak i nije bilo auta na parkiralištu.
Izašao sam iz svog auta, a on iz svoga.
Izvukao je mobitel iz džepa.
Tad ga je isključio, ubacio u auto i rekao:
„Želim da znaš da te ne snimam.”
Kad smo ušli, rekao je: „Odaberi prostoriju, Marty.”
Pitao sam ga zašto.
Rekao je: „Ne želim da misliš da ti želimo nešto smjestiti.
Nemoj misliti da te snimamo.”
U tom sam trenutku pomislio:
„Da, itekako će mi smjestiti.”
Sjeo je za stol i rekao:
„Moram znati kakav je tvoj stav.
Ne mogu žaliti zbog gubitka Mallory
jer e brinem što će se dogoditi mom sinu.”
Rekao sam: „Alex, ja mislim samo o gubitku te djevojke.”
Te noći htio se pobrinuti...
da neću ništa reći.
Često sam čuo da su Murdaughovi u stanju učiniti da netko nestane.
Connor mi je rekao nešto što me rasplakalo.
Pitao me: „Tata, hoće li me pokušati ubiti?”
PET DANA NAKON SUDARA
19-godišnja Mallory Beach nije viđena od nedjelje ujutro.
Nakon pet dana dužnosnici tvrde da je to još spasilačka misija.
Cijelo vrijeme sam se potajno bojala
da nešto...
Da nešto nije u redu.
Često sam razmišljala o tome
zašto nešto nisu učinili.
Prije mi nije palo na pamet... Jesu li locirali njezin sat?
Imala je Appleov sat.
Netko je to odavno trebao učiniti.
- Na jutro nesreće. - Trebali su to odmah učiniti.
Murdaughovi nisu željeli da je nađu.
Kad je ne bi našli, ne bi bilo zločina.
Gledala sam helikopter i molila se.
Čula sam kako netko ulazi u auto straga.
Okrenula sam se i vidjela Maggie.
Tad mi je rekla:
„Beverly, što ako je nikad ne nađu?”
Zbog toga sam počela svašta pomišljati.
Ako to dijete nikad ne nađu,
uvijek ću sumnjati da su nešto učinili.
Bili smo u crkvi s njezinim ocem i cijelom obitelji.
Otišli smo na most i...
Neki čovjek dovezao se kamionetom.
Rekao je: „Pronašli su je.”
Srce mi se stisnulo.
Svi ostali počeli su odlaziti.
Bila sam izbezumljena. Nisam mogla vjerovati.
Hitna služba. O čemu je riječ?
Ovdje Kenny Campbell.
Ja sam u spasilačkoj ekipi.
Mislimo da smo je našli.
Svijet mi se srušio.
Bila sam razočarana i slomljena.
Sjela sam u auto i odvezla se kući.
Plakala sam u tatinom naručju.
Oprostite.
Bio sam sretan što su je našli,
ali srce mi se slomilo zbog njezine smrti.
Ipak, nakon što su je našli obitelj se mogla pomiriti s time.
Već sam se pripremao i pokušavao pojmiti da je vjerojatno...
Da je vjerojatno mrtva.
Nije mogao ići u svoju sobu.
Spavala sam s njim u dnevnoj sobi.
Budio se vrišteći ili bi mislio da je u vodi.
Bio bi dao sve da je zaštiti.
Zašto je to morala biti osoba s kojom sam bila najbliža?
Osoba s kojom sam sve zajedno radila.
Najnedužnija osoba na svijetu.
Mislim da je bila predobra za ovaj svijet.
Tad sam...
Tad sam shvatila da je više nema.
Kolona na sprovodu protezala se cijelim parkiralištem.
Ljudi su čekali da uđu.
Nisam očekivala takav iskaz ljubavi od ljudi koje nikad nisam upoznala.
Bilo je nevjerojatno koliko je ljudi bilo stalo do nje.
Njezin je duh otišao k Bogu.
Znam da ćemo jednog dana ponovo biti sa svojim djetetom.
Sretan rođendan, draga
Sretan ti rođendan
No isto tako želimo da zemaljska pravda bude zadovoljena.
Nitko nije iznad zakona.
Želim se pobrinuti da se to ne zataška.
Pravda mora pobijediti.
Odrasla sam u okrugu Hampton, baš kao i Murdaughovi.
Mislili su da su iznad zakona.
Jedan moj prijatelj preporučio nam je Marka Tinsleyja.
Renee je vjerovala
da će ih Murdaughovi prožvakati i ispljunuti.
To ju je natjeralo da me nazove.
Istraga je bila u tijeku.
Nitko nije dijelio informacije s obitelji.
NESREĆA JOŠ POD ISTRAGOM. MOGUĆE OPTUŽBE.
Znao sam samo da je djevojka ubijena.
Bilo je ozlijeđenih i bilo je strašno.
Imao sam kćer otprilike istih godina.
Suosjećao sam s tom obitelji.
Živim u okrugu koji graniči s Hamptonom već 21 godinu.
Svi se poznaju.
Već 20 godina poznajem Alexa i ljude u tom odvjetničkom uredu.
Imate posla s najboljima, najekstremnijima
i stalno morate biti spremni i na oprezu.
Prvo sam počeo istraživati
da shvatim što se točno dogodilo.
Morao sam nedvojbeno dokazati da je Paul vozio.
23. veljače bio je datum izlaska.
Paul i Morgan, Anthony, Mallory,
Connor Cook i Miley Altman.
Paul je otišao u trgovinu Parker
i kupio alkohola u vrijednosti od 50 dolara.
Paul, tad visok 170 cm i težak 67 kg,
koristio je Busterovu vozačku dozvolu zato što je bio maloljetan.
Blagajnica je skenirala dozvolu i sve se činilo ispravnim.
Kupio je alkohol.
Paul je znao da će te noći policija zaustavljati ljude na cesti.
Zato je želio ići čamcem.
Došli su do kućice na rijeci, pokrenuli čamac i počeli piti.
Paul je prelio šest piva.
Ušli su u čamac i krenuli na pečene kamenice.
Izašli su i ušli onamo.
Kad su otišli sa zabave,
Paul se koristio mobitelom.
Prvo je nazvao oca,
ali on mu se očito nije javio.
Zatim je nazvao majku.
Paul i Maggie razgovarali su pet minuta.
Paul je imao triput veću količinu alkohola u krvi od dopuštene.
Saznali smo da su mu bolnici izvadili krv
jer se ponašao neobuzdano.
Bio je pijan. Nije bilo sumnje.
Snimka na kojoj djeca idu prema čamcu
posljednji je put da vidimo Mallory Beach živu.
Smiješi se i sretna je. U najboljim je godinama.
Sve će to nestati za sat vremena.
Paul je htio voziti.
Pljunuo je Morgan, nazvao je kurvom i ošamario je.
Vratio se do kormila i stisnuo gas do kraja.
Čamac je udario u most i završio na stijenama ispod njega.
Nakon sudara
na mjestu nesreće bilo je otprilike 20 pripadnika snaga reda.
Nitko od njih nije doveo Paula Murdaugha do svog auta
i pitao ga što se dogodilo.
Paul je vozio.
Paul je vozio?
Da.
Znamo li tko je vozio čamac?
Da. Rekao je da je tip bez odjeće vozio čamac.
To nije pokazatelj nesposobnosti.
Nemoguće je biti toliko nesposoban.
U tom trenutku nije bila jasno
da su svi ti ljudi povezani s Murdaughovima i s Alexom.
Ministarstvo prirodnih resursa odredilo je Michaela Brocka
glavnim istražiteljem prvih 24 sata.
Bio je blisko povezan s Murdaughovima.
Anthony Cook rekao je Michaelu Brocku da mu je Paul Murdaugh ubio curu,
ali ta zvučna snimka nije među dokazima.
ZNATE LI GDJE JE SNIMKA?
NEMAM JE. NE ZNAM GDJE JE.
Ondje je bio i Michael Paul Thomas.
Michael Paul Thomas čuveni je agent Ministarstva.
Često je izvlačio Paula iz nevolja.
Taj je čovjek bio poslušnik Alexa Murdaugha.
Michael Paul Thomas najbolji je prijatelj Johna Marvina Murdaugha.
John Marvin Murdaugh je Alexov brat.
Imam ispis poziva.
One noći kad se čamac sudario i u danima nakon toga
John Marvin Murdaugh često je zvao Michaela Paula Thomasa.
Dokumenti Ministarstva prirodnih resursa pokazuju
da je John Marvin Murdaugh zvao i Austina Pritchera.
On je bio policajac u bolnici koji je pokušao ispitati djecu.
Postoje naznake da je John Marvin nabavio prikolicu za čamac.
Ne znam je li pomogao u uklanjanju čamca.
No dokumentirano je da je bio na mjestu nesreće tog dana.
Kad su Randolph Murdaugh i Alex Murdaugh stigli u bolnicu,
bolničko osoblje primijetilo je da se Alex jako trudi
manipulirati događajima.
Alexa nije zanimalo pronaći Mallory.
Htio je samo stvoriti zbrku
i uvjeriti se da nitko ne progovori.
Kad bi svi držali jezik za zubima,
ne bi mogli utvrditi tko je upravljao čamcem.
Iz ispisa poziva očito je
da su istražitelji stalno zvali Murdaughove.
Ni jednom nisu zvali Phillipa i Renee Beach.
Pitala sam za Mallorynu obitelj.
Imam njihove brojeve, ali ne želim ih ja nazvati.
Ne znam...
Dok ne budemo nešto zasigurno znali,
vjerojatno je bolje da ih ne zovemo.
Ne želimo izazvati paniku ako dođu i počnu stvarati probleme.
Reneeina mama čula je za nesreću i nazvala je Renee,
ali nitko joj još nije ništa rekao.
Nisu je nikad nazvali iz Ministarstva.
Ni jedan policajac nije ju nazvao.
Nitko od snaga reda nije nas nazvao.
Predstavnici snaga reda nisu nas zvali
i rekli nam da nam je kći nestala.
Moglo je pomoći.
Možda i nije, ali značilo bi nam.
Jedan od naših poteza bio je angažirati inženjera biomehanike.
Sigurno ste vidjeli lutke za ispitivanje sudara.
Inženjer biomehanike je stručnjak
za kretanje tijela i fiziku.
U stanju je na temelju položaja ljudi na čamcu
i ozljeda koje su zadobili
odrediti gdje su se nalazili
u odnosu na štetu na čamcu i zadobivene ozljede.
Mallory i Anthony bili su na krmi.
Kad je čamac udario u most, pramac se spustio, krma se podigla
i Anthony i Mallory su ispali iz čamca.
Mallory je udarila glavom.
Nakon toga se utopila.
Miley i Morgan sjedile su na hladnjaku na pramcu.
Morgan je bačena prema naprijed. Nagnječila je dlan između mosta i čamca.
Miley je bila desno od nje.
Podigla je noge.
Nije toliko osjetila udar.
Connor je bačen na središnju konzolu.
Zadobio je ranu i frakturu čeljusti.
Držači za šipke bili su sa strane konzole.
Slomili su se kad je Connor pao.
Vjetrobransko staklo je napuklo. Nije bilo puknuto prije.
Šipka za koju se Connor držao također se savila.
Connor nije mogao upravljati čamcem.
Inače ne bi slomio tri držača za šipke.
Ne bi slomio čeljust
i završio s desne strane čamca.
U tom je slučaju dokazano
da je nepobitna činjenica
da Connor Cook nije upravljao čamcem.
Mallory Beach umrla je prije dva mjeseca,
kad se čamac zabio u most blizu Parris Islanda.
Prvi put nakon nesreće netko je optužen.
Optužen je 20-godišnji Paul Murdaugh.
Vožnja pod utjecajem alkohola
rezultirala je smrću i dvjema težim tjelesnim ozljedama.
Utapanje i ozljeda glave nakon sudara
razlog su smrti Mallory Beach, kao što pokazuje obdukcija.
Njezino su tijelo pronašli spasioci
u marini Broad Creek tjedan dana poslije.
Sadašnji odvjetnički ured 14. okruga,
dva suca iz Beauforta i šerifov ured u Beaveru
izuzeli su se iz slučaja zbog svojih veza s Murdaughovima.
Direktor komunikacija Kittle kaže
da Murdaugh neće imati poseban tretman zbog svoje obitelji.
Mnogi smatraju prijepornim zašto Murdaugh nije pritvoren.
Možda nećemo čuti ni vidjeti Paula Murdaugha
do saslušanja za nekoliko tjedana.
Murdaugh bi mogao dobiti zatvorsku kaznu od 25 godina.
Naravno, obavještavat ćemo vas.
Znao sam da će ga otkriti.
Kamen mi je pao sa srca.
Bilo je šokantno vidjeti da tako veliko ime ocrnjuju.
No stalno sam se pitala
hoće li ga zbilja optužiti
i poslati u zatvor, kao što treba,
ili će sve izokrenuti.
TIPKAM...
Paul mi se javljao.
HEJ?
Pokušavao je manipulirati mnome
kako bih mu se vratila, ali...
rekla sam mu da mi se ne javlja,
neka mi dopusti da zacijelim i naučim se nositi s Mallorynom smrću,
ali i pokušam pojmiti činjenicu da je on odgovoran.
Paul je mogao ići u zatvor.
Imao sam podijeljene osjećaje.
Bojao sam se toga, ali istovremeno sam bio ljut na njega.
Moja je ljubav bila uz mene,
a onda je nestala prije nego što sam...
Nisam se ni oprostio.
Sjetio sam se svih glupih odluka koje je donosio
i njegovih glupih postupaka.
Bilo je jako teško slagati se s njim.
Možda je zbilja trebao ići u zatvor.
Kad će naučiti?
SUDNICA OKRUGA HAMPTON
TRI MJESECA NAKON SUDARA
Dale Shannon, danas je prvi put
da vidimo Murdaugha u sudnici.
Čeka ga nekoliko ozbiljnih optužbi.
Ondje je bilo barem šest novinara.
Alex i Maggie su ušli.
Alex je rekao: „Hej, Michael. Kako si?”
Bio je u sudnici, gdje će mu sina optužiti za kaznena djela,
a on se ponašao kao da smo u lovištu njegova oca,
gdje ćemo popiti piće ili ispeći ribu.
Cijelo vrijeme imali su poseban tretman zbog toga tko su.
Kad je tog dana išao na sud,
slikali su ga u običnoj polo majici.
Da je bilo tko drugi upravljao čamcem, a ne Paul,
sigurno bi proveo noć u zatvoru.
Možda bi još bio ondje.
Pretpostavlja se da je nedužan. Izjašnjava se nedužnim...
Murdaughov odvjetnik ne priznaje krivnju po tri točke optužnice
i odriče se prava na saslušanje,
što znači da će pojedinosti ostati nepoznate do suđenja.
Odredit ću jamčevinu
u iznosu od 50 000 dolara.
Postupili smo uobičajeno.
Sve se događa na uobičajen način.
Zašto je izjavio da nije kriv?
Zato što nije kriv.
Nikad ga nisu priveli,
nikad nije nosio lisice i narančasti kombinezon.
Kao da se ništa nije dogodilo.
Paul Murdaugh optužen je za kazneno djelo
vožnje u pijanom stanju s posljedicom smrti.
Beachini roditelji izjavili su da nemaju komentara.
Datum suđenja u kaznenom postupku još nije utvrđen.
PRIČA JE UŽASNA! #MALLORYBEACH NEĆE DOBITI ZADOVOLJŠTINU.
#JUŽNJAČKIDEČKO JE ŽIV I ZDRAV...
NEMA LISICA. NEMA KOMBINEZONA.
NEMA ZATVORA.
PAUL MURDAUGH IMAO GOSPODSKI TRETMAN NA SUDU
Nakon saslušanja na sudu
Paul se preselio u obiteljsku drvenu kuću na Moselleu.
Dvije godine nakon nesreće na čamcu
na Snapchatu je bilo objava o ljudima koji su još pili s Paulom.
Živio je uobičajenim načinom života, baš kao i prije nesreće.
Bila sam ljuta i prekinula sam sve veze s njime
jer nije odao počast Mallory onako kako je trebao.
Nakon nesreće na čamcu
već sam bila na savjetovanju,
ali nije mi odgovaralo.
Mislila sam da mi ne pomaže
da posložim sve događaje vezane za nesreću na čamcu
i osjećaj krivnje.
Ipak sam u mladim godinama izgubila najbolju prijateljicu
i proživjela traumu zbog nekadašnje veze s Paulom.
Godinama je sve skrivala, što je...
To me uistinu boli.
Do dana nesreće
nisam znao da ju je pljuvao, udarao,
šamarao i ponižavao.
Nisam to znao.
Mogu vam iskreno reći
da zbilja ne znam koliko se dugo to događalo.
Znate?
Sigurno je trajalo
zato što je završilo na dan nesreće.
- Bilo joj je dosta. - Gotovo.
- To je bio kraj. - Rekla je da ju je Mallory spasila.
Na neki način zbilja ju je spasila.
Posljednji put sam vidio Paula
dva dana nakon nesreće.
Nisam ga htio ni pogledati.
Još sam bio ljut na njega u tom trenutku.
Tad sam osjetio da zuri u mene.
Čekao je da ga pogledam.
A onda...
Konačno sam ga pogledao.
Čim su nam se pogledi sreli, ispod glasa je rekao:
„Znaš da te volim. Žao mi je.”
A onda...
Rekao sam mu: „I ja tebe volim, ali moraš ići.”
Pratim zbivanja u Južnoj Karolini.
Pokrivam Jug za Wall Street Journal. Radim to već gotovo 17 godina.
Počela sam pomno pratiti taj slučaj.
Situacija krajem proljeća i početkom ljeta 2021.
bila je nepovoljna za Murdaughove.
Paul je optužen za smrt Mallory Beach
i slučaj je već bio u sustavu.
Ipak, Paulovo ponašanje i njegovi sukobi sa zakonom
nastavili su se unatoč istrazi pod kojom je bio.
- Dobar dan. - Da, gospodine.
Vozili ste 125 km/h.
- 125 km/h? - Da.
- Shvatio sam kad sam vas vidio. - Dobro.
Buster Murdaugh izbačen je
sa Sveučilišta Južne Karoline zbog krivotvorenja.
Povrh svega toga,
velik je pritisak bio na Maggienom i Alexovom braku.
Maggie Murdaugh shvatila je da računi ostaju neplaćeni.
Često su govorili da je angažirala forenzičkog računovođu
kako bi im sredio račune.
Druga glasina o kojoj se pisalo
bila je njezin posjet odvjetniku za razvod braka.
Postojale su naznake da je obitelj pod sve većim stresom
na više razina.
Štošta se događalo u njegovoj obitelji.
Ne znam točno jer me nije bilo, ali dugo ga poznajem
i znam kakav je.
Te dvije godine, dok je prolazio kroz sve to, Paul je patio.
Nije se ponašao kao da se izvukao,
kao što su svi govorili.
On...
Bojao se.
7. LIPNJA 2021.
Hitna služba okruga Hampton. Recite.
Ovdje Alex Murdaugh iz Moselle Road 4147.
Trebam policiju i hitnu pomoć. Odmah.
Rekli ste Moselle Road 4147?
Žena i dijete su mi teško ranjeni.
Nitko... Oni... Ni jedno se ne miče.
Ovdje sam. Loše je.
Ostanite na liniji.
Bila sam na poslu s Renee.
Ubrzo smo čule jer smo medicinske sestre.
Radimo u zatvoru.
Odmah je doživjela napadaj panike.
Rekla je: „Moraš odmah saznati što se dogodilo.”
Mama me nazvala i rekla mi
da su Paul i Maggie ubijeni.
Bila sam bez riječi.
Ubijen je dečko s kojim sam hodala četiri godine.
Pored njega bila je njegova ubijena mama.
Bila sam ljuta na Paula,
ali boljelo me kad sam saznala
da su nekoga tako okrutno ubili.
Majku i sina.
Bilo mi je teško to prihvatiti.
Čula sam za dvostruko ubojstvo Maggie i Paula
čim se dogodilo.
Pucnjava se dogodilo kasno i prošli su sati do prijave.
Bilo je malo informacija.
Dobivala sam poruke.
„Čula si što je bilo u Lowcountryju?”
Već dva dana nakon toga bila je to lokalna i državna vijest.
Dva člana čuvene obitelji iz Lowcountryja otkrivena su preko noći.
Tajanstveno ubojstvo dogodilo se iza ovih vrata
u okrugu Colleton.
Paul Murdaugh i njegova majka Margaret
žrtve su pucnjave koja se dogodila na kraju ovog dugog prilaza...
Državni istražitelji malo su nam rekli.
Nije bilo konferencije za tisak.
Nisu odgovarali na pitanja.
ZABRANJEN PRISTUP
Policija ne govori mnogo,
ali nešto znamo.
Ubojica je na slobodi.
Bilo je mnogo neizvjesnosti u satima nakon ubojstava.
No znamo što je Alex Murdaugh rekao državnim istražiteljima.
Alex je bio kod kuće. Odspavao je.
Nije bilo Maggie i Paula.
Imanje je golemo. Nije znao gdje su.
Poslao im je poruku: „Posjetit ću mamu i tatu.”
Otišao je posjetiti oca
kojem je zdravlje bilo loše nakon duge bolesti,
i mamu, koja je dementna.
Trebalo mu je vremena da ode i vrati se.
Kad se u 22.15 vratio na Moselle,
otkrio je kaos koji se dogodio.
Pucnjava se dogodila blizu štenara, nedaleko od glavne kuće.
Maggie je više puta pogođena u prsa i u leđa
i bila je u položaju kao da bježi od nekoga ili nečega.
Paul je jednom pogođen u prsa, što je užasna smrt.
Isto tako, pogođen je i u vrat i u glavu.
Bio je tako ozbiljno ranjen da je bio
jedva prepoznatljiv.
Alex Murdaugh nazvao je hitnu službu.
Poziv hitnoj službi
jedna je od onih stvari koje različiti ljudi različito tumače.
Alex Murdaugh je na liniji.
Dobro. Kako se zove?
Maggie. Maggie i Paul.
Diše li uopće?
Ne. Ni jedno od njih.
Je li ona... Dobro.
Vidite li nešto? Vidite li nekoga u blizini?
Ne, gospođo.
Nije me bilo. Upravo sam se vratio.
Nemojte ih dirati. U redu?
Već sam ih dirao. Htio sam provjeriti dišu li.
Možemo slobodno reći da je Alexov glas bio povišen.
Brzo je govorio i teško disao.
Čuo se lavež pasa. Bila je to kaotična, suluda, mračna scena.
Jutros su članovi obitelji Murdaugh prvi put progovorili,
otkad je njihov brat Alex Murdaugh pronašao svog sina Paula i ženu Maggie
ubijene ispred njihove kuće u Južnoj Karolini prošli tjedan.
Kako je vaš brat?
Na nogama je. Čini se snažnim i trudi se.
A onda se samo slomi.
On...
Teško nam je.
To mijenja obitelj.
Ne mogu ni zamisliti užas koji moj brat proživljava.
Murdaughovi kažu da je Paul primao prijetnje od nepoznatih.
Od ljudi koje nisu znali.
Prijetnje nasiljem?
Nisam mislio da su prave.
Da sam mislio, pokušao bih nešto učiniti ili obavijestio nekoga.
No čini se,
znate,
da sam možda pogriješio.
Alex i Buster Murdaugh najavili su nagradu od 100 000 dolara
za informacije koje bi dovele do uhićenja i osude
onih koji su ubili Maggie i Paula Murdaugha.
Mrtva majka i sin bili su na tlu, nedaleko jedno od drugog.
Strah je obuzeo zajednicu. Tko je ubio Paula i Maggie?
Postoje kojekakva nagađanja
o tome što se možda dogodilo.
To bi možda moglo biti povezano sa smrću Mallory Beach.
Što je bio motiv, ako ne bijes ili osveta?
Barem javno, obitelj Beach izrazila je sućut.
Neki bi se mogli pitati
postoji li netko komu je to u interesu.
Jesu li ciljali i ubili
tog mladića upravo zbog Malloryne smrti?
Ovo je mali grad. Svi su se nabacivali teorijama i pričali.
Svi su gledali ljude
koji su one noći bili na čamcu.
Nema moje djevojke, jebote!
Nadam se da ćeš trunuti u paklu!
Policajci su mi se pojavili na poslu, pogledali me u oči i rekli:
„Znaš, ti si glavni osumnjičenik. Moraš nam dati svoj alibi.”
Gotovo sam izgubio prisebnost.
Govorili su o mom dobrom prijatelju.
Postojalo je više takvih naznaka.
Budući da su pokušali optužiti Connora da je vozio čamac,
postojao je razlog da ga razmatraju ozbiljnije od drugih.
Nisam osoba koja divlja i gubi prisebnost,
ali bilo je gadno.
Ti si predivna, vjeruj mi ...
U Starom zavjetu piše: „Oko za oko.”
Mislim da se Paul bojao.
Često su mi govorili da me se boje.
Bojali su se onoga što sam mogao učiniti zato što...
Znali su da volim svoju djecu i da sam jako povezan s njima.
Policajac me kontaktirao jedne večeri na putu s posla.
Mislim da sam mu rekao:
„Čudi me što niste nazvali prije.”
Agentica SLED-a pojavila mi se na poslu.
Htjela je uzeti uzorke moje kose, otisak prsta i pljuvačku.
Ipak sam bila povezana s tom obitelji.
Pogledala sam je u oči i rekla: „Nemojte zanemariti Alexa Murdaugha.”
Šerifov ured i SLED tvrde da nema tragova,
ali smatraju da događaj ne bi trebao brinuti javnost.
Premda je riječ o dvostrukom ubojstvu,
zasad nema opasnosti za javnost.
Prema zadnjim izvješćima nije bilo osumnjičenih u slučaju.
Kriminolozi tvrde da je neobično
što nema opisa osumnjičenih, crteža
ni vozila koje se traži.
Policija je od početka tvrdila da javnost nije ugrožena.
To je veliko pitanje koje se postavlja.
Zašto javnost nije ugrožena?
Vladala je jeziva tišina o onome što se dogodilo.
U tom trenutku bilo je jako malo informacija.
Odvjetnici Alexa Murdaugha od početka su tvrdili da ima jak alibi
zato što je te večeri posjetio roditelje.
S vremenom smo saznali da su korištene dvije puške.
U Paula su više puta pucali iz sačmarice.
Bilo joj je teže ući u trag.
Sačmarica ne ostavlja isti balistički trag kao puška.
Slike Mosellea s društvenih mreža pokazuju
da na imanju ima nekoliko sačmarica.
Maggie je ubijena poluautomatskom puškom AR-15.
To je neobično.
Sadrži punjenje naziva Blackout 300,
što je posebna vrsta metka.
Bilo je čahura na mjestu zločina.
Maggie je ubijena posebnom vrstom puške.
Zamislite, Murdaughovi imaju tu pušku.
A nisu je predali istražiteljima da je isključe kao oružje zločina.
U prošlosti, prije 10 ili 15 godina,
kad bi se obitelji dogodilo nešto loše, tiho bi nestalo.
Dvostruko ubojstvo Maggie i Paula sve je promijenilo.
Sve su oči uprte u Hampton u Lowcountryju Južne Karoline.
Ako su Murdaughovi imali kostura u ormaru, bio je otkriven.
Što se događa?
Moja je domaćica pala i glava joj krvari.
Ne mogu je podići.
Je li na tlu ili blizu vrha...
Na tlu je.
Je li pri svijesti?
Nije.
Znate li tko je ona?
Prestanite me ispitivati...
Već sam ih poslala...
Već sam ih poslala.
Bojim li se njihove odmazde? Da.
Govorili su da Murdaughovi mogu učiniti da ljudi nestanu.
Mislim da priča nije ni blizu gotova.
Štoviše, pomalo sam nervozan što sam sad ovdje pred vama.
Ovdje kaplar Booker iz patrole.
Zovem vas zbog incidenta u Sandy Run Roadu u okrugu Hampton.
Mladi bijeli muškarac s teškom ozljedom glave.
Pitat ću vas nešto.
Kad je rekao da misli da ga prate,
je li rekao da ga prati auto ili...
Pitao sam ga hoda li. Čuo sam buku auta.
Tad je prekinuo vezu.
Postoje činjenice koje nemaju objašnjenja
i trupla povezana s tom obitelji.
Čuo sam ime. Murdaugh.
- Murdaugh. - Murdaugh.
Svi mi prilaze i govore da su to bili Murdaughovi.
Murdaughovi stoje iza toga.
Suočila sam ih s time, a oni su se samo nasmijali.
Osjećala sam da se nešto događa.
Svi koji poznaju Morgan umiru.
Što se događa?
Ministarstvo prirodnih resursa odbilo je komentirati
i omogućiti razgovor sa svojim službenicima.
Michael Brock više ne radi za Ministarstvo.
Prijevod titlova: Andrea Šimunić